Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: működését szabályozó joganyag az elmúlt évben nagy változáson ment keresztül, ami talán egyik lehetséges oka az említett emelkedésnek. A hitelintézetekről és a pénzügyi vállalkozásokról szóló 1996. évi CXII. törvény 1997. január 1-jén
Paragraph Index: 841

3. Mely esetekben jogszerű a pénzintézetek közötti adattovábbítás? Ebben a részben külön említést érdemel a magánszemély ügyfelek személyes adatait is regisztráló központi adósnyilvántartási rendszer. Az első csoportba tartozó ügycsoportban a bank ügyfelének tudtával — olykor tudta és beleegyezése nélkül — a személyi igazolványt lemásolta, vagy az abban szereplő adatokat egyéb módon (számítógépes vagy papíralapú nyilvántartásában) rögzítette. Az egyik panaszos például azt sérelmezte, hogy az ABN AMRO Bank egyik irodájában valutát akart forintra váltani, és az ügyintéző a személyi igazolvány alapján számítógépes nyilvántartásba vette. A jelenlegi jogszabályok azonban nem írják elő kötelezően a devizabelföldi ügyfelek valutaváltásának esetére a személyi igazolvány számának rögzítését. A szoftverekben ez a menüpont egy esetleges devizahatósági ellenőrzés során az ügyfél devizabelföldiségének bizonyítására szolgált. A bank vezérigazgatója az adatvédelmi biztosi vizsgálat eredményeképpen a téves gyakorlat megszüntetésére körlevelet bocsátott ki, melyben részletesen ismerteti a vonatkozó adatkezelési szabályokat. A panaszost tájékoztattuk arról, hogy az adatkezelőtől kérheti személyes adatainak törlését. (496/A/1997) A személyi igazolvány fénymásolásával kapcsolatban az adatvédelmi biztos megállapította, hogy a bank az állampolgár beleegyezése nélkül nem készíthet másolatot a személyi igazolványról, azt csak a jogosultság megállapítása céljából kérheti el. Az ügyfélnek jogában áll felvilágosítást kérni arról, miért készítenek személyi igazolványáról másolatot, továbbá kérheti annak megsemmisítését is. (109/A/1997) Előfordultak azonban olyan esetek is, amikor a beadványok nem voltak megalapozottak, a bank ügyintézője a személyazonosság megállapításakor a jogszabályoknak megfelelően járt el. Az OTP Rt. pénzfelvétel során ügyfeleitől a személyi igazolvány számának feltüntetését kéri. A hitelintézeti törvény 3. számú melléklete felsorolja, mely azonosító adatok kezelésére jogosult a hitelintézet. Ezek között szerepel a személyi igazolvány száma is. (330/A/1997) A Postabank Rt. egyik alkalmazottja a bemutatóra szóló értékpapír kiváltásakor elkérte a panaszos személyi igazolványát, és adatait

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes